24. Лятна изследователска школа по математика и информатика на УчИМИ
2024-07-21 08:00 - 2024-08-10 17:00 (Europe/Sofia) | Творчески дом на БАН, Варна, Варна, к.к. “Чайка”, спирка “Журналист”, Varna, Bulgaria
Ученическият институт по математика и информатика (УчИМИ)
организира
24. Лятна изследователска школа по математика и информатика
(ЛИШ’24)
21 юли – 10 август 2024
Творчески дом на БАН, Варна

Провеждането на Лятната изследователска школа на УчИМИ е възможно благодарение на учредителите на УчИМИ – Съюза на математиците в България, Фондация „Еврика“, Международна фондация „Св. св. Кирил и Методий“, Института по математика и информатика на БАН, както и с подкрепата на проф. Мартин Вечев. Ръководител на ЛИШ и УчИМИ е проф. Емил Колев от ИМИ – БАН, а заместник-ръководител и отговорник за програмата по информатика е Емил Келеведжиев, също от ИМИ – БАН. И двамата имат голям опит в работата с талантливи ученици и подготовката на българските олимпийци по математика и информатика.

Двадесет и пета ученическа конференция на УчИМИ
2025-01-10 - 2025-01-12 | ПМГ “Акад. Сергей Корольов”, Благоевград, ул. "Марица" 4, Благоевград, Bulgaria
Юбилейната Двадесет и пета Ученическа конференция (УК’25) на Ученическия институт по математика и информатика ще се проведе от 10 до 12 януари 2025 г. в Благоевград, ПМГ „Акад. Сергей Корольов“. В конференцията ще вземат участие около 50 ученици, възпитаници на математически и професионални гимназии, на средни училища от цялата страна, както и техните научни ръководители. Учениците ще представят 38 авторски проекта в областта на математиката, информатиката и информационните технологии.
В програмата на конференцията е включена и лекция от българските участници в RSI’24 – Емилиана Димитрова от СМГ „Паисий Хилендарски“ и Никола Гюлев от МГ „Акад. Кирил Попов“, Пловдив, заедно с доц. Евгения Сендова, която участва в школата като ментор.
Откриването на УК’25 ще се състои на 10.01.2025 г. от 18:00 ч. в сградата на ПМГ „Акад. Сергей Корольов“, Благоевград, а закриването и награждаването на участниците ще се състои на 11.01.2025 г. от 18:00 ч. на същото място.
Авторските си проекти участниците ще представят в съботния ден в сградата на ПМГ „Акад. Сергей Корольов“ от 9:00 до 13:30 ч.

25. Лятна изследователска школа по математика и информатика на УчИМИ
2025-07-06 - 2025-07-26 | Творчески дом на БАН, Варна, Варна, к.к. “Чайка”, спирка “Журналист”, Varna, Bulgaria
25. Лятна изследователска школа по математика и информатика (ЛИШ’25)
От 6 до 26 юли в Творческия дом на БАН във Варна ще се проведе 25. Лятна изследователска школа по математика и информатика (ЛИШ’25). Тя е организирана от Ученическия институт по математика и информатика (УчИМИ) и тази година ще отбележи своето двадесет и пето издание.
УчИМИ е учреден през 2000 г. и оттогава неизменно подкрепя ученици с изявени интереси в областта на математиката, информатиката и информационните технологии в техните първи стъпки в науката. ЛИШ е школа, която съчетава най-добрите практики от водещи програми за изследователска работа на ученици от средното училище, като RSI (престижна международна школа, която се провежда в MIT), с уникалните възможности на една динамична среда за обучение.
